बिहार: ये हैं भाजपा के 17 उम्मीदवार, तीन केंद्रीय मंत्री भी चुनावी मैदान में  
बिहार में NDA ने किया अपने उम्मीदवारों के नामों का ऐलान 
बीजेपी के 17 उम्मीदवार उतरेंगे चुनावी मैदान में 
गिरिराज सिंह को नवादा की जगह बेगूसराय से मिला टिकट
बिहार में एनडीए  (Bihar NDA) ने अपने उम्मीदवारों के नामों का ऐलान कर दिया है. कुल 39 उम्मीदवारों के नामों का ऐलान हुआ है, जिसमें बीजेपी (BJP) के 17 उम्मीदवारों का नाम शामिल है. इस लिस्ट में केंद्र सरकार में 3 मंत्रियों का नाम भी शामिल हैं जो इस बार चुनावी मैदान में सीधा मुकाबला करेंगे. इनमें कृषि और किसान कल्याण मंत्री राधा मोहन सिंह (Radha Mohan Singh), सूक्ष्म-लघु और मध्यम उद्यम राज्य मंत्री गिराराज सिंह (Giriraj Singh) और कानून मंत्री रविशंकर प्रसाद (Ravi Shankar Prasad) का नाम शामिल है. साल 2014 के लोकसभा चुनावों में बीजेपी ने 30 सीटों पर अपने उम्मीदवार उतारे थे, जिनमें से 22 को जीत हासिल हुई थी. इसके अलावा एलजेपी ने 7 सीटों पर उम्मीदवार उतारे थे, जिनमें 6 पर उन्हें जीत मिली थी. इसके अलावा 2014 के चुनावों के दौरान रालोसपा भी एनडीए का हिस्सा हुआ करती थी. जिसनें 3 सीटों पर उम्मीदवार उतारे थे और तीनों पर जीत दर्ज की थी.
पिछले आम चुनावों में जेडीयू, एनडीए से अलग होकर मैदान में उतरी थी. जेडीयू ने 38 उम्मीदवारों को मैदान में उतारा था लेकिन सिर्फ 2 सीटों पर उन्हें जीत मिली थी. ऐसे में कहा जा सकता है कि इस बार का चुनाव दिलचस्प होने वाला है. बीजेपी ने जिन 17 उम्मीदवारों को मौका दिया है. उनकी लिस्ट यहां है.